**Tete Jane njiova**

 Juče je bila setemana dana otkad je tete Jane umrla. Sjećam je se otkako sam bila manjica. Živjela je đusto do nas, u njiovijeh. Bila je to stara ženica, dobra srca i velike duše. Pogrbjena i smežurana, ma živijeh oči.

 Jutrom čim bi se digla, trk u tete Jane. Provirjela bi tiho kroz vrata njezine kuće i pravo u kamaru. Znala sam đe ću je nać. Šedala je na krevetu u skutićima i plela kose. “Dobro jutro, tete Jane!”, pozdravila bi je. Podigla bi glavu i osmjehnula se: “Odi, odi, mile moja. Na, ima nešto pod kušinom, čeka te.” Veselo bi utrčala k njoj i ispod kušina našla par šareno zamotanijeh zahara. Vazda će mi taj okus ostat simbol djetinstva.

 Kad bi splela bijele kose, navukla bi košuju s onijem vezom za svakidan. Na vezu svila požućela, a kite se objesile, puce s fjokicom nijesu više stale ko nekad. Preko košuje crna modrina s crnijem oprsnicam što su je podsjećale na njezina pokonjega Mata. Gledala sam, s kurioštinom, kako pridržava pas i pasa se crnom kurđelicom. Na to i traversa sa špagom za ubručićak. Ušestala se ko da će na krsno ime. Na noge obula stare opanke, a na glavu vezala ubručić. Rukave modrine bi zavratila da ih ne istrja.

 “Odi, mila moja, pa ću ja tebe umit i očešjat. Dobre đevojke vajaju vazda bit ušesne.” Stare su ruke u čas oplele moje kose i ladnom vodom izumile mi lice. “Eto te, sad si prava đevojčica!” Nikad nijesam osjećala veći ponos na se, nego tad.

 Iza objeda me učila vesti ono milje za velike trpeze u nje u sali. Izbroj ponte, provuci, ne zateži… Provukla je, tete Jane, kroza me jubav prema vezu i šesu.

 Godina za godinom, i ja sam morala odit u školu. Nijesam više svaki dan mogla it do tete Jane. Mati i ćaća ćeli su da učim pa nijesam mogla šeta po selu. Đevojčica postala velika đevojka u taj čas.

 Toga dana su javili da se moja tete Jane njiova preselila na oni svijet. Nogo sam plakala. Spopala me velika žalos. Stari kažu: “…a svak će; neko prije, neko posje..” Ma, meni nije milo što taki judi moraju poć. Dobra moja tete Jane.

**Rječnik zavičajnih riječi**

juče – jučer

setemana – tjedan

manjica – djevojčica

đusto – parvo

njiovi – susjedi

živijeh – živih

provirjela – provirila

đe – gdje

šedala – sjedala

skutići – podsuknja

odi – dođi

kušin – jastuk

zahare – bomboni

vazda – uvijek

onijem – onim

požućela – požutjela

fjokica – mašnica

modrina – dio zimske konavoske nošnje od raše

oprsnice – vezeni dio modrine

pokonjega – pokojnik

kurioština - znatiželja

kurđelica – izvezena traka, dio nošnje

traversa – pregača

špag – džep

ubručićak – krpena maramica

ušestati se – srediti se

ubručić – komad bijele tkanine za glavu

zavratiti – zavrnuti

istrjati – zaprljati

očešjat – očešljati

đevojke – djevojke

vajaju – trebaju

ladnom – hladnom

trpeza – stol

sala – velika prostorija za goste

jubav – ljubav

šes – red

odit – ići

it – ići

ćeli – htjeli

oni – onaj

nogo – mnogo

žalos – žalost

posje – poslije

milo – drago

taki – takvi

poć – poći

IME I PREZIME UČENIKA : Josipa Klinac

RAZRED: 8.

IME I PREZIME UČITELJA VODITELJA: Marijana Trojan

NAZIV ŠKOLE: OSNOVNA ŠKOLA CAVTAT

ADRESA ŠKOLE: Stjepana Radića 3

 20210 Cavtat

 020/ 478 – 052

E-MAIL ADRESA ŠKOLE: ured@os-cavtat.skole.hr